Naoia we Vanuatu bambae hemi gat 2 daerek entry long Oceania Football Confederation Champions League long nekis yia
, olgeta Memba Assosiesen blong Vanuatu Football Federation oli stap redi blong sendem olgeta jampion mo rana ap blong olgeta blong kompit from wan ‘spot’ long 2018.
Stat long namba 15 kasem 29 Oktoba, VFF Academy Teouma fil, Luganville Soccer City Stadium mo Torba Stadium bambae oli hostem olgeta Telecom Vanuatu Limited National Super League.
Hemia nao draw blong olgeta Pool.
Pool A
Nalkutan FC (TFA Winner)
Medics FC (TFA Runner Up)
Milo FC (SHEFA Winner)
Malnaruru FC (SHEFA Runner Up)
Akamb FC (MFA Runner Up)
Pool B
Malampa Revivors FC LFA Winner
Rainbow FC (SFA Winner)
Lenuk FC (MFA Winner)
Rangers FC (PFA Winner)
East Land (PFA Runner UP)
Pool C
Spirit 011 FC (TOFA Winner)
Tanmet FC (TOFA Runner UP)
Vaum FC (LFA Runner UP)
Wanmolmol FC (SFA Runner UP)
Pool A bambae oli hostem long Teouma Academy fil, Pool B long Luganville Soccer City Stadium long Luganville mo Pool C long Torba Stadium long Sola, Vanua Lava.
Fomat blong kompetisen bambae i lukim olgeta top 2 aot long wan wan pool bambae oli muv i go long nekis raon we bambae hemi stap long Luganville Soccer City Stadium.
TVL NSL ia bambae i lukim wina hemi representem 7 Memba Assosiesen mo Vanuatu long OFC Champions League blong 2018.
Plante futbol fan oli kwestenem from wanem nao Port Vila Football Association (PVFA) hemi no pat blong National Super League, hemi from nomo se PVFA hem wan wetem 9 klab long premia divisen bambae olgeta i faet from wan ples insaed long Champions League nekis yia 2017, afta we Malampa Revivors hemi kasem daerek entry finis.
I gat lukluk i stap se fomat blong PVFA bambae i lukim olgeta top 4 tim olgeta nao i go faet from wan ples ia long wan nara tunamen bageken, we PVFA bambae hemi jas kamaot blong anaonsem.
tpi_Latn tpi_Latn tpi_Latn tpi_Latn wol_Latn bjn_Latn eng_Latn eng_Latn eng_Latn eng_Latn est_Latn eng_Latn eng_Latn lim_Latn eng_Latn eng_Latn est_Latn eng_Latn eng_Latn eng_Latn eng_Latn tpi_Latn tpi_Latn tpi_Latn tpi_Latn tpi_Latn